ddrg/super_eurlex huggingface dataset:
(23)

Atspoguļojot Eiropas zaļo kursu kā Eiropas ilgtspējīgas izaugsmes stratēģiju un to, cik svarīgi ir cīnīties pret klimata pārmaiņām saskaņā ar Savienības apņemšanos īstenot Parīzes nolīgumu un ANO ilgtspējīgas attīstības mērķus, mehānismam jāveicina klimata politikas integrēšana un vides ilgtspēja, kā arī jāpalīdz sasniegt vispārējo mērķi, kas paredz 30 % no Savienības budžeta izdevumiem izlietot, atbalstot klimata mērķu sasniegšanu. Minētajā nolūkā ar mehānismu atbalstītajiem un individuālu dalībvalstu atveseļošanas un noturības plānos ietvertajiem pasākumiem būtu jāveicina zaļā pārkārtošanās, tostarp bioloģiskā daudzveidība, vai ar to saistīto jautājumu risināšana, un tiem būtu jāatbilst summai, kas ir vismaz 37 % no atveseļošanas un noturības plānā paredzētā kopējā piešķīruma, pamatojoties uz šīs regulas pielikumā izklāstīto klimatrīcības izsekojamības metodiku. Minētā metodika attiecīgi būtu jāizmanto pasākumiem, kurus nevar tieši attiecināt uz kādu no šīs regulas pielikumā uzskaitītajām intervences jomām. Ja attiecīgā dalībvalsts un Komisija par to vienojas, vajadzētu būt iespējai palielināt koeficientus klimata pārmaiņu mērķu atbalstam līdz 40 % vai 100 % individuālām investīcijām, kā izskaidrots atveseļošanas un noturības plānā, lai ņemtu vērā papildu reformu pasākumus, kas ticami palielina to ietekmi uz klimata mērķiem. Minētajā nolūkā vajadzētu būt iespējai palielināt koeficientus klimata mērķu atbalstam līdz kopējai summai 3 % apmērā no atveseļošanas un noturības plāna piešķīruma individuālām investīcijām. Ar mehānismu būtu jāatbalsta darbības, kurās pilnībā ievēroti Savienības klimata un vides standarti un prioritātes un princips “nenodari būtisku kaitējumu” Eiropas Parlamenta un Padomes Regulas (ES) 2020/852 (9) 17. panta nozīmē (princips “nenodari būtisku kaitējumu”).
(6)

Regulas (EK) Nr. 396/2005 27. panta 1. punkta noteikumi par to, kā attiecībā uz paraugu ņemšanu veicamas oficiālās kontroles, no 2022. gada 15. decembra vairs nebūs piemērojami, tāpēc šī regula būtu jāpiemēro no minētās dienas,
b)

Eiropas Radioloģijas, elektromedicīnas un veselības aprūpes IT nozares koordinācijas komiteja (European Coordination Committee of the Radiological, Electromedical and healthcare IT Industry, COCIR), kas reģistrēta saskaņā ar Beļģijas tiesību aktiem, Eiropas Farmācijas uzņēmumu un apvienību federācija (European Federation of Pharmaceutical Industries and Associations), kas reģistrēta saskaņā ar Luksemburgas tiesību aktiem, “EuropaBio”, kas reģistrēta saskaņā ar Beļģijas tiesību aktiem, un “MedTech Europe”, kas reģistrēta saskaņā ar Beļģijas tiesību aktiem, pēc tam kad ar saistību vēstuli ir paziņoti to attiecīgie lēmumi par pievienošanos kopuzņēmumam “Inovatīvas veselības aprūpes iniciatīva”, kurā ietver tikai šajā regulā paredzētos nosacījumus attiecībā uz to pievienošanos;
(6)

Darbinieku kopējais atalgojums principā ir atkarīgs no darba, ko šie darbinieki ir ieguldījuši, lai veiksmīgi sasniegtu ieguldījumu brokeru sabiedrības darījumdarbības mērķus. Tādējādi minētais atalgojums ir atkarīgs no darbinieku atbildības jomām, pienākumiem, spējām un prasmēm, kā arī no darbinieku un ieguldījumu brokeru sabiedrības snieguma. Ja darbiniekam piešķirtais kopējais atalgojums pārsniedz noteiktu robežvērtību, ir pamatoti uzskatīt, ka šāds atalgojums ir saistīts ar darbinieka pienesumu ieguldījumu brokeru sabiedrības darījumdarbības mērķu sasniegšanā un tādējādi arī ar darbinieka profesionālās darbības ietekmi uz ieguldījumu brokeru sabiedrības vai tās pārvaldīto aktīvu riska profilu. Tāpēc ir lietderīgi piemērot kvantitātes kritērijus, kas saistīti ar darbinieka kopējo atalgojumu gan absolūtā izteiksmē, gan attiecībā pret citiem darbiniekiem tajā pašā ieguldījumu brokeru sabiedrībā, lai noteiktu, vai šāda darbinieka profesionālajai darbībai varētu būt būtiska ietekme uz ieguldījumu brokeru sabiedrības vai tās pārvaldīto aktīvu riska profilu.
b)

šādu vakcīnu ražošanai izmantotajām aktīvajām vielām, tostarp pamatšūnu bankām un darba šūnu bankām, ko patlaban klasificē ar KN kodiem ex 2933 99 80, ex 2934 99 90, ex 3002 90 90 un ex 3504 00 90.
(193)

Komisija nepiekrita šim apgalvojumam. Attiecīgo valstu tirgus daļas pieaugums par 19,4 % no 2017. līdz 2018. gadam bija saistīts ar apjoma pieaugumu par cenām, kas neradīja būtisku kaitējumu Savienības ražošanas nozarei. ASV un SAK izcelsmes importa apjoms no 2017. līdz 2019. gadam lineāri nepalielinājās. Lineārs pieaugums nozīmē nemainīga apjoma pieaugumu katru gadu. Laikā no 2017. līdz 2018. gadam imports no attiecīgajām valstīm pieauga par 93 499 tonnām, bet no 2018. līdz 2019. gadam – par 128 383 tonnām (par 37 % vairāk nekā no 2017. līdz 2018. gadam). Turklāt attiecīgo valstu izcelsmes importa tirgus daļa laikā no 2017. līdz 2018. gadam pieauga par 4,6 procentpunktiem, bet no 2018. līdz 2019. gadam – par 7,7 procentpunktiem. Turklāt no 2018. līdz 2019. gadam ASV izcelsmes importa tirgus daļa palielinājās no 4,6 % līdz 12,9 %. Kā paskaidrots pagaidu regulas 212. apsvērumā, MEG ir homogēna prece, ko pārdod ļoti pārredzamā tirgū. Turklāt ASV ražotāji eksportētāji ir orientēti uz eksportu un to ražošanas jauda aug, kā paskaidrots pagaidu regulas 247. apsvērumā. Šādos apstākļos, lai palielinātu savu tirgus daļu Savienības tirgū, ASV ražotājiem eksportētājiem bija jāpārdod MEG Savienības tirgū par zemāku cenu nekā Savienības ražošanas nozarei un Saūda Arābijas ražotājiem eksportētājiem. Lai aizsargātu savu tirgus daļu Savienības tirgū, pēdējiem bija jāseko ASV uzņēmumu cenu politikai. Arī Savienības ražotājiem bija jāsamazina cenas, lai aizsargātu savu tirgus daļu. Tomēr cenu spiediens bija tik liels, ka Savienības ražošanas nozares tirgus daļa brīvajā tirgū samazinājās par 7,3 procentpunktiem. Šis pārdošanas cenas samazinājums Savienības ražošanas nozarei 2019. gadā radīja zaudējumus 8,3–10,2 % apmērā, lai gan no 2018. līdz 2019. gadam samazinājās arī vienības ražošanas izmaksas. Turklāt Savienības ražošanas nozares ražošanas izmaksas uz vienu vienību no 2017. līdz 2019. gadam nebija stabilas, kā apgalvo MEGlobal Americas, un svārstījās. No 2017. līdz 2018. gadam tās vispirms palielinājās par 3 %, bet pēc tam no 2018. līdz 2019. gadam pazeminājās par 2 %. Tādēļ 2019. gadā Savienības ražošanas nozare bija spiesta noteikt cenas, kas bija ievērojami zemākas par izmaksām, ar mērķi saglabāt savu tirgus daļu saistībā ar cenu spiedienu, kuru radīja imports no attiecīgajām valstīm par zemākām cenām. Tādēļ pastāv nepārprotama saistība starp importu par dempinga cenām un Savienības ražošanas nozarei nodarīto kaitējumu.
(214)

Pēc galīgās informācijas izpaušanas Sveza grupa apgalvoja, ka antidempinga pasākumi, visticamāk, nedos nekādu konkrētu labumu Savienības ražošanas nozarei, jo, tā kā Savienības ražošanas nozarei trūkst jaudas, lai apmierinātu Savienības pieprasījumu, imports no Krievijas turpināsies, kā tas tika konstatēts pēc pasākumu noteikšanas. Komisija atgādināja, ka pasākumu mērķis nav bloķēt importu no Krievijas, bet gan izveidot vienlīdzīgus konkurences apstākļus, kas ļauj turpināt bērza saplākšņa iegādi no Krievijas, bet par taisnīgām cenām.
(8)

2019. gada 18. decembrī Iestāde pieņēma zinātnisko atzinumu “Astaksantīna kā jauna pārtikas produkta nekaitīga izmantošana uztura bagātinātājos” (Safety of astaxanthin for its use as a novel food in food supplements) (9).
(6)

Saskaņā ar proporcionalitātes principu maznozīmīgu etalonu administratoriem nebūtu jāuzliek pārmērīgs administratīvais slogs. Tāpēc minētajiem administratoriem attiecībā uz to maznozīmīgiem etaloniem vajadzētu būt iespējai atteikties no konkrētām prasībām attiecībā uz to organizatorisko struktūru. Turklāt, ja tas ir pamatoti, ņemot vērā to darbību raksturu, mērogu un sarežģītību, interešu konflikta iespējamību, kas rodas starp etalona izstrādi un citām administratora darbībām, un rīcības brīvības pakāpi, kas saistīta ar etalona izstrādes procesu, konkrētiem etalonu administratoriem vajadzētu būt iespējai atteikties no prasības savā pārvaldības kārtībā precizēt vadības struktūras iecelšanas procedūru.
(20)

Neatkarīgi no transportlīdzekļa veida vajadzētu būt iespējamam pierādīt, ka veterinārās zāles nav bijušas pakļautas apstākļiem, kas varētu nelabvēlīgi ietekmēt to kvalitāti un integritāti. Plānojot veterināro zāļu transportēšanu un to pārvadāšanu, būtu jāizmanto uz risku balstīta pieeja.
b)

atbalsta to kopuzņēmuma pamatuzdevuma, mērķu un darbību pīlāru īstenošanu, kas uzskaitīti šīs regulas 3. un 4. pantā; minētās darbības finansēs no Savienības budžeta, kas paredzēts Regulai (ES) 2021/695, ar ko izveido pamatprogrammu “Apvārsnis Eiropa”, Regulai (ES) 2021/694, ar ko izveido programmu “Digitālā Eiropa”, un Regulai (ES) 2021/1153, ar ko izveido Eiropas infrastruktūras savienošanas instrumentu, saskaņā ar attiecīgo regulu darbības jomu, kā arī no attiecīgo iesaistīto valstu ieguldījumiem kopuzņēmumā; šim nolūkam kopuzņēmums izsludina uzaicinājumus iesniegt priekšlikumus, uzaicinājumus iesniegt piedāvājumus un izveido jebkādu citu instrumentu vai procedūru, kas paredzēta pamatprogrammā “Apvārsnis Eiropa”, programmā “Digitālā Eiropa” un Eiropas infrastruktūras savienošanas instrumentā;
(7)

Darbinieku kopējais atalgojums principā ir atkarīgs no darba, ko darba ņēmēji ieguldījuši, lai veiksmīgi sasniegtu iestādes darbības mērķus. Tādējādi minētais atalgojums ir atkarīgs no darbinieku atbildības jomām, pienākumiem, spējām un prasmēm, kā arī no darbinieku un iestādes snieguma. Ja darbiniekam piešķirtais kopējais atalgojums pārsniedz noteiktu robežvērtību, ir pamatoti uzskatīt, ka šāds atalgojums ir saistīts ar darbinieka ieguldījumu iestādes darbības mērķu sasniegšanā un tādējādi arī ar darbinieka profesionālās darbības ietekmi uz iestādes riska profilu. Tāpēc ir lietderīgi izmantot kvantitātes kritērijus, kas saistīti ar darbinieka kopējo atalgojumu gan absolūtā izteiksmē, gan attiecībā pret citiem darbiniekiem tajā pašā iestādē, lai noteiktu, vai šāda darbinieka profesionālajai darbībai varētu būt būtiska ietekme uz iestādes riska profilu.
(101)

Imports no attiecīgajām valstīm attiecīgajā periodā palielinājās par 54 %, tām ļaujot palielināt kopīgo tirgus daļu no 3,3 % 2017. gadā līdz 6,2 % IP laikā. Gan importa apjoma, gan tirgus daļas pieaugumu var skaidrot ar importu no Indonēzijas, kas attiecīgajā periodā palielināja importa apjomus gandrīz sešarpus reizes, un tā tirgus daļa palielinājās no 0,4 % līdz 2,8 %. 2017.–2018. gadā imports no Indijas palielinājās, bet pēcāk samazinājās. Rezultātā attiecīgajā periodā imports kopumā samazinājās absolūtā izteiksmē. 2019. gada 1. februārī Komisija publicēja regulu, ar ko nosaka galīgos aizsardzības pasākumus pret konkrētu tērauda ražojumu importu (6). Indija saņēma konkrētai valstij noteiktu izmeklējamā ražojuma tarifa kvotu, kas ierobežoja importu, kam kvotas robežās noteikts maksājums, līdz līmenim, kas ir zem 2018. gada līmeņa. Tā kā Indonēzijai tika noteikta nevis konkrētai valstij noteikta tarifa kvota, bet gan kvota visām pārējām valstīm, imports no tās netika ierobežots tā, kā tika ierobežots imports no Indijas. Tomēr importa kritums no Indijas nebija tik spējš kā Savienības patēriņa vispārējais kritums, un tādējādi Indijas tirgus daļa tomēr nedaudz palielinājās no 3 % 2017. gadā līdz 3,4 % IP laikā.
(4)

2020. gada 3. martā uzņēmums Yakult Pharmaceutical Industry Co., Ltd. (“pieteikuma iesniedzējs”) Komisijai saskaņā ar Regulas (ES) 2015/2283 10. panta 1. punktu iesniedza pieteikumu, kurā lūgts mainīt jaunā pārtikas produkta galakto-oligosaharīda lietošanas nosacījumus. Pieteikuma iesniedzējs lūdza jaunā pārtikas produkta galakto-oligosaharīda maksimālo lietošanas līmeni pārtikas piedevās no 0,333 kg GOS uz kilogramu pārtikas piedevas (33,3 %) palielināt uz 0,450 kg GOS uz kilogramu pārtikas piedevas (45,0 %) visām lietotāju grupām. Pieteikšanās procesā pieteikuma iesniedzējs piekrita no pieteikuma izslēgt zīdaiņus un mazus bērnus.
(11)

Īstenošanas regulas (ES) 2017/892 29. panta 2. punktā noteikts, ka izņemšanas darbību pirmā līmeņa pārbaudēm jāaptver 100 % no tirgus izņemto produktu daudzuma, izņemot bezmaksas izplatīšanai paredzētus produktus, kuru gadījumā saskaņā ar minētās regulas 29. panta 3. punktu dalībvalstis drīkst pārbaudīt procentuāli mazāku izlasi, bet ar nosacījumu, ka tā aptver ne mazāk par 10 % no attiecīgajiem daudzumiem, kuri tirdzniecības gada laikā nākuši no jebkuras konkrētas ražotāju organizācijas. Covid-19 pandēmijas ierobežošanas nolūkā ieviesto pasākumu dēļ dalībvalstis varētu nespēt izpildīt šo prasību, un tāpēc 2021. gadā būtu jāatļauj dalībvalstīm pārbaudīt procentuāli mazāku izlasi arī no visiem pārējiem izņemtajiem produktiem neatkarīgi no tiem paredzētā pielietojuma ar nosacījumu, ka šī izlase aptver ne mazāk par 10 % no attiecīgajiem daudzumiem, kuri tirdzniecības gada laikā nākuši no jebkuras konkrētas ražotāju organizācijas.
VISPĀRĪGA INFORMĀCIJA Pienākums pēc pieprasījuma atklāt informāciju par skaidro naudu, iebraucot ES vai izbraucot no tās, ir daļa no ES stratēģijas nelikumīgi iegūtu līdzekļu legalizēšanas novēršanai un cīņai pret terorisma finansēšanu. Informācijas atklāšanas veidlapa ir jāaizpilda, ja ES ieved vai izved no tās nepavadītu skaidru naudu 10 000 EUR vai lielākā vērtībā (vai ekvivalentu citās valūtās) un kompetentās iestādes dalībvalstī, caur kuru skaidru naudu ieved ES vai izved no tās, pieprasa attiecīgi skaidras naudas nosūtītājam vai saņēmējam, vai to pārstāvim aizpildīt informācijas atklāšanas deklarāciju, ievērojot 30 dienu termiņu (Eiropas Parlamenta un Padomes Regulas (ES) 2018/1672 4. pants). Ja informācijas atklāšanas deklarācija nav sniegta 30 dienu laikā, ja ir sniegta nepareiza vai nepilnīga informācija vai ja skaidra nauda nav darīta pieejama kontrolei, uzskata, ka deklarētājs nav izpildījis savu pienākumu un tam piemērojamas sankcijas saskaņā ar piemērojamiem valsts tiesību aktiem. Informāciju un personas datus reģistrē un apstrādā kompetentās iestādes un dara pieejamus finanšu ziņu vākšanas vienībai (FIU) saskaņā ar Regulas (ES) 2018/1672 9. pantu. Minētās regulas 10. un 11. pantā minētajos gadījumos datus dara pieejamus arī tur minētajām iestādēm. Tās dalībvalsts kompetentās iestādes, kurā informācijas atklāšanas deklarācija ir iesniegta, darbojas kā iegūto personas datu pārziņi un saskaņā ar Regulas (ES) 2018/1672 13. pantu savāktos personas datus automātiski glabā piecus gadus. Personas datu apstrādi veic vienīgi nolūkā novērst noziedzīgas darbības un cīnīties pret tām. Lai iegūtu pilnīgu informāciju, tostarp par jūsu tiesībām, skatīt pievienoto paziņojumu par privātumu/saiti uz dalībvalsts datu aizsardzības tiešsaistes informāciju. IZMANTOTO TERMINU SKAIDROJUMS SASKAŅĀ AR REGULU (ES) 2018/1672 Valūta ir banknotes un monētas, kuras ir apgrozībā kā maiņas līdzeklis vai kuras ir bijušas apgrozībā kā maiņas līdzeklis un kuras joprojām var apmainīt finanšu iestādēs vai centrālajās bankās pret banknotēm un monētām, kuras ir apgrozībā kā maiņas līdzeklis. Apgrozāmie uzrādītāja instrumenti ir instrumenti, kas nav valūta un kas ļauj to turētājiem, uzrādot instrumentus, saņemt finanšu līdzekļu summu bez pienākuma pierādīt savu identitāti vai tiesības uz šo summu. Minētie instrumenti ir: a) ceļojuma čeki [un] b) čeki, vekseļi vai maksājuma uzdevumi, kas ir uzrādītāja instrumenti, parakstīti, nenorādot saņēmēju, indosēti bez ierobežojuma, izdoti fiktīvam saņēmējam, vai citādi instrumenti tādā formā, ka īpašumtiesības pāriet līdz ar to nodošanu. Preces, ko izmanto kā vērtības uzkrāšanas līdzekļus ar augstu likviditāti a) monētas, kas satur vismaz 90 % zelta; [un] b) zelts gabalos, piemēram, stieņi, tīrradņi vai aglomerāti, kas satur vismaz 99,5 % zelta.
(3)

Atbilstoši kārtībai, kas noteikta Regulas (EK) Nr. 1831/2003 10. panta 2. punktā saskaņā ar tās 7. pantu, tika iesniegts pieteikums atkārtoti izvērtēt no Zingiber officinale Roscoe iegūtas ingvera ēteriskās eļļas izmantošanu par barības piedevu visu sugu dzīvniekiem, no Zingiber officinale Roscoe iegūtu ingvera oleosveķu izmantošanu par barības piedevu gaļas cāļiem, dējējvistām, gaļas tītariem, sivēniem, gaļas cūkām, sivēnmātēm, piena govīm, nobarojamiem teļiem (piena aizstājējbarībā), gaļas liellopiem, aitām, kazām, zirgiem, trušiem, zivīm un lolojumdzīvniekiem un no Zingiber officinale Roscoe iegūtas ingvera tinktūras izmantošanu par barības piedevu zirgiem un suņiem.
5.

KPR 94. pantā minētā aprēķina rezultātu un informāciju par tirgus riskam pakļauto iestādes bilances un ārpusbilances darījumu apmēru, kas aprēķināts saskaņā ar KPR 325.a pantu, uzrāda 0010. līdz 0030. rindā atsevišķi par katra tā ceturkšņa mēneša beigām, uz kuru attiecas pārskats. Rinda Atsauces uz tiesību aktiem un norādes 0010 3. mēnesis Dati pārskata ceturkšņa trešā mēneša beigās 0020 2. mēnesis Dati pārskata ceturkšņa otrā mēneša beigās 0030 1. mēnesis Dati pārskata ceturkšņa pirmā mēneša beigās Aile Atsauces uz tiesību aktiem un norādes 0010 Bilances un ārpusbilances darījumi, kas pakļauti tirgus riskam KPR 325.a panta 2. punkts Iestādes uzrāda absolūto summu, kas atspoguļo tirgus riskam pakļautos iestādes bilances un ārpusbilances darījumus un kas aprēķināta saskaņā ar KPR 325.a panta 2. punktu. 0020–0060 Sadalījums pa regulatīvajiem portfeļiem Tirgus riskam pakļautos bilances un ārpusbilances darījumus iedala tirdzniecības portfeļa un netirdzniecības portfeļa darījumos. 0020 Tirdzniecības portfelis KPR 325.a panta 2. punkta a), c) un f) apakšpunkts 0030–0040 tostarp: Tirdzniecības portfeļa darījumi KPR 94. panta nolūkā KPR 94. panta 3. punkts Kā noteikts KPR 94. panta 3. punkta b) apakšpunktā, iestādes uzrāda tirgus vērtības, balstoties uz mēneša pēdējās dienas datiem; ja tirgus vērtības nav pieejamas, uzrāda patiesās vērtības tajā pašā datumā vai, ja tirgus vērtības un patiesās vērtības konkrētajā datumā nav pieejamas, – jaunāko tirgus vērtību vai patieso vērtību. 0030 Kopā KPR 94. panta 3. punkts Garo un īso pozīciju absolūto summu summē, kā noteikts KPR 94. panta 3. punkta c) apakšpunktā. 0040 % no kopējiem aktīviem KPR 94. panta 1. punkta a) apakšpunkts Tirdzniecības portfeļa darījumu apmēru KPR 94. panta nolūkā izsaka procentos no kopējiem aktīviem. 0050–0060 Netirdzniecības portfelis KPR 325.a panta 2. punkta d), e) un f) apakšpunkts Netirdzniecības portfeļa pozīcijas, kuras ir pakļautas tirgus riskam, uzrāda dalījumā pa pozīcijām, kuras ir pakļautas ārvalstu valūtas riskam, un pozīcijām, kuras ir pakļautas preču riskam. Attiecīgās summas nosaka saskaņā ar KPR 325.a panta 2. punkta d) un e) apakšpunktu. 0070 % no kopējiem aktīviem KPR 325.a panta 1. punkta a) apakšpunkts Tirgus riskam pakļautos bilances un ārpusbilances darījumus izsaka procentos no kopējiem aktīviem. 0080 Aktīvu kopsumma KPR 94. panta 1. punkta a) apakšpunkts KPR 325.a panta 1. punkta a) apakšpunkts
(7)

Iestāde 2020. gada 30. jūnijā atbilstoši Regulas (ES) 2015/2283 11. panta prasībām pieņēma zinātnisku atzinumu “Safety of rapeseed powder from Brassica rapa L. and Brassica napus L. as a novel food pursuant to Regulation (EU) 2015/2283” (6).
(6)

Eiropas uzraudzības iestādes ir veikušas atklātas sabiedriskās apspriešanas par īstenošanas tehnisko standartu projektu, uz kuru balstīta šī regula, izvērtējusi potenciālās saistītās izmaksas un ieguvumus un lūgusi atzinumu no Banku nozares ieinteresēto personu grupas, kas izveidota saskaņā ar Eiropas Parlamenta un Padomes Regulas (ES) Nr. 1093/2010 (6) 37. pantu; atzinumu no Vērtspapīru un tirgus nozares ieinteresēto personu grupas, kas izveidota saskaņā ar Eiropas Parlamenta un Padomes Regulas (ES) Nr. 1095/2010 (7) 37. pantu, un atzinumu no Apdrošināšanas un pārapdrošināšanas nozares ieinteresēto personu grupas, kas izveidota saskaņā ar Eiropas Parlamenta un Padomes Regulas (ES) Nr. 1094/2010 (8) 37. pantu,
(1)

Regula (ES) 2016/429 cita starpā nosaka dzīvnieku veselības prasības attiecībā uz dzīvnieku, reproduktīvo produktu un dzīvnieku izcelsmes produktu sūtījumu ievešanu Savienībā, un to piemēro no 2021. gada 21. aprīļa. Viena no šādām dzīvnieku veselības prasībām atbilstoši minētās regulas 230. panta 1. punktam ir, ka minētajiem sūtījumiem jābūt no kādas sarakstā norādītas trešās valsts vai teritorijas vai to zonas vai nodalījuma.
(11)

Pieprasījums pēc ceļojumiem ziemas sarakstu periodā no 2021. gada 31. oktobra līdz 2022. gada 26. martam joprojām varētu saglabāties zems, neraugoties uz progresu vakcinācijas kampaņās, lielāku ceļošanas drošumu un to ierobežojošo pasākumu atcelšanu, kas ietekmē ceļošanu. Ilgstoši zems pieprasījums ziemas sarakstu periodā varētu liecināt par ilgtermiņa strukturālām pārmaiņām tirgū un patērētāju uzvedībā. Tāpēc, nosakot laika nišu izmantošanas līmeni, no vienas puses, būtu jāizvairās no neparedzētas negatīvas ietekmes uz aviosabiedrību finansiālo stāvokli un negatīvas vidiskas ietekmes, ko rada tukši vai lielākoties tukši lidojumi, kurus veic tikai tāpēc, lai saglabātu vēsturiskās tiesības uz laika nišām, un, no otras puses, būtu jāstimulē aviosabiedrības vai nu efektīvi izmantot lidostas jaudu, vai atbrīvot laika nišas citiem lietotājiem, lai nodrošinātu lidostas jaudas efektīvu izmantošanu.
(1)

Komisijas Deleģētā regula (ES) 2019/625 (2) papildina Regulu (ES) 2017/625 ar prasībām attiecībā uz noteiktu lietošanai pārtikā paredzētu dzīvnieku un preču sūtījumu ievešanu Savienībā no trešām valstīm vai to reģioniem, lai panāktu, ka šādi sūtījumi atbilst piemērojamajām prasībām, kas noteiktas Regulas (ES) 2017/625 1. panta 2. punkta a) apakšpunkta noteikumos par pārtikas nekaitīgumu, vai prasībām, kas atzītas vismaz par līdzvērtīgām. Saskaņā ar Regulas (ES) 2017/625 126. panta 2. punkta a) apakšpunktu minēto prasību vidū ir prasība identificēt, kādus lietošanai pārtikā paredzētos dzīvniekus un preces Savienībā drīkst ievest tikai no sarakstā norādītajām trešām valstīm vai to reģioniem.
(5)

Praktiski 34. panta pirmās daļas pašreizējais formulējums kavē iespēju paplašināt tradicionālā apzīmējuma izmantošanu, neļaujot to attiecināt arī uz jauniem aizsargātiem cilmes vietas nosaukumiem vai ģeogrāfiskās izcelsmes norādēm, vai izslēgt vīnus, kas vairs neatbilst izmantošanas nosacījumiem, no to vīnu saraksta, attiecībā uz kuriem atļauts izmantot tradicionālu apzīmējumu. Turklāt tas neļauj, piemēram, pielāgot ražošanas metodes, kas minētas tradicionālā apzīmējuma specifikācijās, ja šīs metodes attīstās mainīgo vides vai klimata apstākļu dēļ.
(6)

Finanstilsynet novērtējums liecina, ka NIBOR izmanto kā atsauci mājsaimniecībām un nefinanšu iestādēm piešķirtiem aizdevumiem aptuveni 418 miljardu EUR vērtībā; tas atbilst 94 % no kopējiem Norvēģijā mājsaimniecībām un nefinanšu iestādēm piešķirtajiem aizdevumiem un 136 % no Norvēģijas bruto iekšzemes kopprodukta (IKP). Turklāt NIBOR izmanto kā atsauci kupona maksājumiem par aptuveni 60 % no Norvēģijas obligāciju ar mainīgu likmi kopējās nominālvērtības par kopējo summu aptuveni 130 miljardi EUR. Finanstilsynet, pamatojoties uz viena centrālā darījumu partnera datiem, sniedza pierādījumus arī par to, ka NIBOR izmanto kā atsauci ārpusbiržas procentu likmju atvasinātajiem instrumentiem par nenomaksātu nosacīto summu vismaz 1988 miljardu EUR apmērā (2020. gada oktobrī). Visbeidzot, Finanstilsynet norādīja, ka NIBOR pašlaik izmanto kā atsauci ieguldījumu fondos ar kopējo neto aktīvu vērtību 0,3 miljardi EUR. Tāpēc to finanšu instrumentu un finanšu līgumu kopējā vērtība, kas par atsauci izmanto NIBOR, ir vismaz astoņas reizes lielāka par Norvēģijas nacionālo kopproduktu.